# Detroit (pel·lícula)

Detroit és un drama històric estatunidenc dirigit per Kathryn Bigelow, estrenat l'any 2017. Tracta sobre els motins sobrevinguts a Detroit l'any 1967 i els esdeveniments a l'Algiers Motel.

## Argument

El juliol de 1967, tenen lloc importants disturbis a Detroit, Michigan, per protestar contra la segregació racial als Estats Units i la guerra del Vietnam. La policia de Detroit rep queixes de pillatges, incendis i trets amb armes de foc. Les forces de l'ordre acordonen l'Algiers Motel d'on semblen provenir detonacions, i on tindrà lloc l'afer del Motel Algiers. En mig d'aquest caos, Melvin Dismukes, un agent de seguretat privat afroamericà, intenta sobreviure tot protegint els seus semblants.

## Repartiment

* John Boyega: Melvin Dismukes
* Will Poulter: Philip Krauss
* Algee Smith: Larry Reed
* Jacob Latimore: Fred Temple
* Jason Mitchell: Carl Cooper
* Hannah Murray: Julie Hysell
* Kaitlyn Dever: Karen Malloy
* Jack Reynor: Demens
* Ben O'Toole: Flynn
* Nathan Davis Jr.: Aubrey
* Peyton Alex Smith: Lee
* Malcolm David Kelley: Michael Clark
* Joseph David-Jones: Morris
* John Krasinski: Attorney Auerbach
* Anthony Mackie: Greene
* Laz Alonso: John Conyers Jr.
* Ephraim Sykes: Jimmy
* Leon Thomas III: Darryl
* Gbenga Akinnagbe: Aubrey Pollard Sr.
* Chris Chalk: Oficial Frank

## Producció
### Gènesi i desenvolupament

El gener 2016, s'anuncia que Kathryn Bigelow i el guionista Mark Boal col·laboren una tercera vegada junts, després de En terra hostil i Zero Dark Thirty, per a un film sobre els disturbis de 1967 a Detroit. El rodatge té lloc durant l'estiu de 2016 per a una estrena prevista a l'estiu 2017, pels 50 anys del conflicte.

### Repartiment dels papers

El maig de 2016, l'actriu Hannah Murray, coneguda per al paper de Vere a la sèrie Game of Thrones, és la primera en unir-se al repartiment. El mes següent, és John Boyega, seguit de Jack Reynor, Will Poulter i Ben O'Toole en els papers principals.
L'agost de 2016, Anthony Mackie, Jacob Latimore, Algee Smith, Joseph David-Jones i Kaitlyn Dever són confirmats.
El setembre i octubre 2016, Jason Mitchell, John Krasinski així com Jeremy Strong, Chris Chalk, Austin Hebert, Ephraim Sykes, Laz Alonso, Nathan Davis Jr., Malcolm David Kelley, Peyton Alex Smith i Leon Thomas III també han estat contractats.

### Rodatge

El rodatge comença el juliol de 2016, a Boston Algunes escenes han estat rodades a Dedham i a Brockton.
El rodatge segueix a Detroit l'octubre de 2016.

### Controvèrsia

Abans de la seva sortida, el film ha suscitat una controvèrsia sobre els orígens anglo-noruecs de Kathryn Bigelow i doncs la seva legitimitat per tractar el tema de la història afroamericana, cosa que podria afectar les recaptacions del film; per al guionista Mark Boal, que ha tornat a fer llegir els seus esborranys per l'historiador Jelani Cobb, aquestes crítiques vindrien sobretot de « periodistes blancs ». John Boyega ha defensat el tractament de la història per part de Bigelow.

### Estrena

Després d'una preestrena a Detroit el 25 de juliol de 2017 i una sortida limitada el 28 de juliol de 2017, el film surt el 4 d'agost de 2017 als Estats Units, amb ocasió dels 50 ans dels disturbis.

### Acollida crítica

El film rep crítiques més aviat positives als Estats Units. A Rotten Tomatoes, Detroit obté el 83 % d'opinions favorables amb 213 critiques i una nota mitjana de 7,5⁄10. A Metacritic, el film recull una mitjana de 78⁄100, per a 48 crítics.

## Referències

* ↑ Fleming Jr., Mike. «Kathryn Bigelow, Mark Boal Push Back Bowe Bergdahl For 1967 Detroit Race Riots Crime Drama Pic», 28-01-2016. [Consulta: 12 abril 2017].
* ↑ Hall, Jacob. «Kathryn Bigelow Recruits ‘Game of Thrones' Star Hannah Murray For Her Next Film», 11-05-2016. [Consulta: 12 abril 2017].
* ↑ Kit, Borys. «John Boyega Joins Kathryn Bigelow's Detroit Crime Drama (Exclusive)», 21-06-2016. [Consulta: 12 abril 2017].
* ↑ Kroll, Justin. «Kathryn Bigelow’s Detroit Riots Film Casts Will Poulter, Ben O’Toole, Jack Reynor (EXCLUSIVE)», 03-08-2016. [Consulta: 12 abril 2017].
* ↑ Fleming Jr., Mike. «Anthony Mackie Reunites With ‘Hurt Locker’s Kathryn Bigelow & Mark Boal In Detroit Riots Pic», 04-08-2016. [Consulta: 12 abril 2017].
* ↑ Kit, Borys. «Kathryn Bigelow's Detroit Riots Drama Adds Two Rising Stars (Exclusive)», 05-08-2016. [Consulta: 12 abril 2017].
* ↑ McNary, Dave. «Kathryn Bigelow’s Detroit Riots Film Casts ‘Legends of Tomorrow’s' Joseph David-Jones», 08-08-2016. [Consulta: 12 abril 2017].
* ↑ Kit, Borys. «Kathryn Bigelow's Detroit Riot Drama Adds Kaitlyn Dever (Exclusive)», 30-08-2016. [Consulta: 12 abril 2017].
* ↑ Gettell, Oliver. «Jason Mitchell joins Detroit riots movie from Kathryn Bigelow», 09-09-2016. [Consulta: 12 abril 2017].
* ↑ Kit, Borys. «John Krasinski Joins Kathryn Bigelow's Detroit Race Drama (Exclusive)», 13-09-2016. [Consulta: 12 abril 2017].
* ↑ Kroll, Justin. «Kathryn Bigelow Rounds Out Ensemble Cast for Detroit Riots Film (EXCLUSIVE)» (en anglès). Variety, 18-10-2016. [Consulta: 12 abril 2017].
* ↑ «Kathryn Bigelow’s Untitled Detroit Project, starring John Boyega, begins filming in Massachusetts» (en francès-fr), 29-07-2016. Arxivat de l'original el 2016-07-30. [Consulta: 1r agost 2016].
* ↑ Aurise, Elana. «Feature film shoots scenes on Ashmont Street» (en francès-fr), 28-07-2016. [Consulta: 1r agost 2016].
* ↑ Libon, Daniel. «Kathryn Bigelow Movie to be Filmed in Dedham» (en anglès). Dedham Patch, 20-08-2016. [Consulta: 20 agost 2016].
* ↑ Sweeney, Emily «Filming continues in Detroit-chester» (en francès-fr). The Boston Globe, 19-08-2016 [Consulta: 21 agost 2016].
* ↑ «Detroit 1967 riot movie will film here — at least partly» (en anglès). Detroit Free Press.
* ↑ «Detroit riot movie will film in Motor City this week» (en anglès). Detroit Free Press.
* ↑ Guillaume Gendron «Cause noire: Kathryn Bigelow bute sur les nouveaux tabous américains». Libération, agost 2017.
* ↑ Marion Jort «Pourquoi "Detroit", le dernier film de Kathryn Bigelow, a divisé aux États-Unis?». Huffington Post, octubre 2017.
* ↑ Silas, Lesnick. «Annapurna Pictures Dates Kathryn Bigelow’s Untitled Detroit Project», 20-01-2017. [Consulta: 12 abril 2017].
* ↑ «Detroit (2017)» (en anglès). Rotten Tomatoes. [Consulta: 10 octubre 2017].
* ↑ «Detroit reviews» (en anglès). Metacritic. [Consulta: 10 octubre 2017].